Kapitali Ewropea tal-Kultura

Il-Kapitali Ewropea tal-Kultura hija belt magħżula mill-Unjoni Ewropea (UE) għal perjodu ta' sena li matulha jiġu organizzati numru ta' avvenimenti kulturali. Huma ħafna l-bliet li sfruttaw dan iż-żmien sabiex ikebbsu l-patrimonju kulturali tagħhom biex b'hekk jerġgħu jtellgħu l-profil tagħhom fuq skala internazzjonali.

Għas-sena 2020, Galway u Rijeka huma l-bliet magħżula għal dan it-titlu.

 Storja 
L-idea tal-Belt Ewropea tal-Kultura tnediet nhar il-13 ta' Ġunju 1985 mill-Kunsill tal-Unjoni Ewropea fuq inizzjativa ta' Melina Mercouri, li kienet tkopri l-inkarigu ta' Ministru tal-Kultura fil-gvern Grieg, bħala mezz biex jingħaqdu ċ-ċittadini Ewropej. L-ewwel belt magħżula filfatt kienet Ateni fl-1985. Minn dak iż-żmien, l-inizjattiva kellha iktar suċċess u l-impatt kulturali u soċjo-ekonomiku kiber grazzi għan-numru ta' viżitaturi li żaru l-bliet magħżula. Oriġinarjament, it-titlu ta' dan l-avveniment kien il-Belt Ewropea tal-Kultura, sakemm dan inbidel matul il-presidenza Ġermaniża tal-1999.Kiran Klaus Patel, ed., The Cultural Politics of Europe: European Capitals of Culture and European Union since the 1980s (Londra: Routledge, 2013)

Sal-2004, il-kandidati kienu jiġu magħżula fuq bażi intergovernattiv fejn l-istati membri jagħżlu b'mod unanimu l-bliet l-iktar adattati biex itellgħu l-avveniment u l-Kummissjoni Ewropea tiggarantixxi sussidju għall-bliet magħżula kull sena. Mill-2005, l-istituzzjonijiet Ewropej bdew jieħdu sehem fil-proċedura tal-għażla.

Skont studju mħarreġ mill-Kummissjoni fl-2004, dawn wera li l-għażla tal-Kapitali Ewropea tal-Kultura sservi ta' katalist għall-iżvilupp kulturali u t-trasformazzjoni tal-belt. B'hekk, il-benefiċċji soċjo-ekonomiċi u l-impatt fuq il-belt magħżula huma kkunsidrati fl-għażla tal-ibliet.

 Lista 

 Sena Belt Pajjiż 1985 Ateni  1986 Firenze  1987 Amsterdam  1988 Berlin  1989 Pariġi  1990 Glasgow  1991 Dublin  1992 Madrid  1993 Antwerp  1994 Liżbona  1995 Lussemburgu  1996 Kopenħagen  1997 Thessaloniki  1998 Stokkolma  1999 Weimar  2000 Avignon  Bergen  Bologna  Brussell  Ħelsinki  Kraków  Praga  Rejkjavik  Santiago de Compostela  2001 Rotterdam  Porto  2002 Bruges  Salamanca  2003 Graz  2004 Genoa  Lille  2005 Cork  2006 Patras  2007 Sibiu  Lussemburgu  2008 Liverpool  Stavanger  2009 Vilnius  Linz  2010 Essen  Istanbul  Pécs  2011 Turku  Tallinn  2012 Guimarães  Maribor  2013 Marsilja  Košice  2014 Riga  Umeå  2015 Mons  Plzeň  2016 San Sebastián  Wrocław  2017 Aarhus  Paphos  2018 Leeuwarden  Valletta  2019 Matera  Plovdiv  2020 Rijeka  Galway  2021 Timișoara  Eleusis  Novi Sad  2022 Kaunas  Esch-sur-Alzette  2023 Veszprém  2024 Tartu  Bad Ischl  Bodø 

 Referenzi 

 Ħoloq esterni 

  Sit uffiċjali


Kategorija:Unjoni Ewropea
Kategorija:Kultura Ewropea
Kategorija:Bliet Ewropej